stanford-oval/wikipedia huggingface dataset:
מערות אוראנגאבאד
הערות שוליים

1 2  Pia Brancaccio (2010). The Buddhist Caves at Aurangabad: Transformations in Art and Religion. BRILL Academic. pp. 21, 41, 150, 181, 190–192, 202–209 with footnotes. ISBN 978-90-04-18525-8.
↑  David B. Gray; Ryan Richard Overbey (2016). Tantric Traditions in Transmission and Translation. Oxford University Press. pp. 47–48. ISBN 978-0-19-990952-0.
↑  Aurangabad Caves (אורכב 27.09.2013 בארכיון Wayback Machine) "The cave temples of Aurangabad cut between the 6th and the 8th century are nine kilometers from Aurangabad, near Bibi-ka-Maqbara."
| --- | --- |
בקרת זהויות :  VIAF: 315167003   WorldCat (עם VIAF): 315167003
מריה הררה מגדלנו

| --- | --- |

הררה, 2018
 לידה:  1949  (בת 75 בערך) מקסיקו מיצ'ואקאן
 מדינה:  מקסיקו 
 עיסוק:  פעילה חברתית
 מספר צאצאים:  8
 
מריה הררה מגדלנו (בספרדית: María Herrera Magdaleno), הידועה גם בשם דוניה מרי (בספרדית: Doña Mary), היא אשת עסקים מקסיקנית ופעילת זכויות אדם. בשנת 2014 היא הקימה רשת ארצית של קולקטיבים מקומיים כדי לחנך משפחות כיצד לחקור היעלמות.
ביוגרפיה

הררה היא ממדינת מיצ'ואקאן והיא אם לשמונה ילדים ושני ילדים חורגים. היא נולדה בשנת 1949. עד שנת 2008, היא הקימה עסק לאחר שעזבה בעל שלדעתה היה לא נאמן. הררה ייצרה בגדים ומכרה תכשיטי זהב, תחילה במיצ'ואקאן,  מאוחר יותר היא התרחבה לגוודלחרה.
בשנת 2008, בניה של הררה, ראול (19) וחסוס סלבדור (24) עשו טיול עם חמישה חברים ליד אטויאק דה אלוורז (אנ'). בניה וחבריהם מעולם לא שבו. שנתיים לאחר מכן, בניה גוסטבו (28) ולואיס ארמנדו (24) נעלמו במהלך עבודתם במזרח וראקרוס. היא חושדת שבניה נעלמו כתוצאה מפעילות של קרטלי הסמים.
בשנת 2014, הררה הקימה רשת ארצית של קולקטיבים מקומיים כדי לחנך משפחות כיצד לחקור היעלמויות. במאי 2022 נפגשה הררה עם האפיפיור פרנציסקוס. בנובמבר 2022, תבעה הררה את מדינת מקסיקו בבית הדין האינטר-אמריקאי לזכויות אדם. באפריל 2023, היא נכללה ברשימת טיים 100 של האנשים המשפיעים ביותר בעולם בגלל הפעילות שלה.
הערות שוליים

↑  "Pope receives Michoacán woman whose 4 sons are among the missing". Mexico News Daily (באנגלית אמריקאית). 2022-05-25. נבדק ב-2023-04-13.
1 2 3 4 5  Lopez, Oscar (2022-11-11). "After 4 Sons Vanish, Their Mother Devotes Her Life to Mexico's Missing". The New York Times (באנגלית אמריקאית). ISSN 0362-4331. נבדק ב-2023-04-14.
1 2 3 4  Nugent, Ciara (2023-04-13). "María Herrera Magdaleno: The 100 Most Influential People of 2023". Time (באנגלית). נבדק ב-2023-04-13.
↑  Desidera, Bruno (2022-07-22). "Mexico's desaparecidos. María Herrera Magdaleno, one of the mothers, met with the Pope: "May the perpetrators repent"". SIR - Servizio Informazione Religiosa (באיטלקית). נבדק ב-2023-04-13.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מריה הררה מגדלנו".
ריינהרד קמרר

| --- | --- |

ריינהרד קמרר
 לידה:  2 בדצמבר 1951 (בן 72) דליגסן, הרפובליקה הפדרלית של גרמניה 
 מדינה:  גרמניה 
 השכלה:  המכללה לקציני מטה של הבונדסוור 
 השתייכות:  צבא היבשה הגרמני 
 דרגה:  לוטננט גנרל 
 עיטורים
 German Armed Forces SFOR Service Medal  German Sports Badge 
 
ריינהרד קמרר (בגרמנית: Reinhard Kammerer; נולד ב-2 בדצמבר 1951) הוא גנרל גרמני.
קורות חייו

ב-1970 התגייס לבונדסוור. סיים קורס קצינים והיה עד 1976 מפקד מחלקה בגדוד התותחנים 12 וכן תצפיתן וקצין מודיעין. ב-1982 קיבל תואר בפיזיקה במינכן ובהמבורג. ב-1980 קודם לדרגת סרן ומ-1983 שימש כקצין תותחנים בבית הספר לתותחנות של הבונדסוור.
ב-1985 סיים את לימודיו בקורס מטכ"ל במכללת צוות בהמבורג. עד ינואר 1989 שימש כיועץ בצוות הניהול של הכוחות המזוינים בבון. בין ינואר לאוגוסט סיים אימון צוות כללי בווירג'יניה.
מ-1992 פיקד על החטיבה המשורינת ה-32 בקובלנץ. קיבל קידום לדרגת סגן-אלוף והועסק שוב במשרד הביטחון כמרצה במטה לכוח אדם.
מ-2002 עד 2005 שרת קמרר בקלן כראש צבא בפיתוח מקומי. קיבל דרגת גנרל ב-2011.
ערך זה הוא קצרמרבנושא גרמניה ובנושא אנשי צבא. אתם מוזמנים לתרום לוויקיפדיה ו.
מפלצת בפריז

| --- | --- |

 בימוי:  ביבו ברגרון 
 הופק בידי:  לוק בסון
 תסריט:  ביבו ברגרון, Stéphane Kazandjian 
 מדבבים:  Julie Ferrier מתיו צ'דיד Philippe Peythieu לודיווין סנייה ברונו סלומון Sophie Arthuys גד אלמלח פרנסואה קלוזה ונסה פאראדי Sébastien Desjours ביבו ברגרון אדם גולדברג דני יוסטון קתרין אוהרה Patrick Delage ג'יי הרינגטון Bernard Métraux בוב בלבן 
 מוזיקה:  מתיו שדיד
 מדינה:  צרפת, בלגיה 
 חברת הפקה:  Bibo Films, France 3 Cinéma, uFund 
 חברה מפיצה:  אירופה קורפוריישן
 שיטת הפצה:  וידאו על פי דרישה 
 הקרנת בכורה:  8 במרץ 2012
 משך הקרנה:  90 דקות
 שפת הסרט:  צרפתית
 סוגה:  סרט פנטזיה, סרט מוזיקלי, סרטי מפלצות 
 תקציב:  28,000,000 EURO
 דף הסרט ב־IMDb
 
מפלצת בפריז הוא סרט אנימציה צרפתי בתלת מימד שיצא לאקרנים בשנת 2012.
תקציר העלילה

העלילה מתרחשת בפריז שנת 1910, אחת מתקופות הזוהר של עיר האורות, העיר מוצפת בעקבות עליית נהר הסן על גדותיו בשיטפון 1910 בפריז. אמיל, בעל קולנוע ביישן וראול נהג שליחויות מעניין בעל מכונית מגניבה, מוצאים את עצמם במצוד אחר מפלצת שהם יצרו בעצמם ומטילה אימה על האזרחים. לעזרתם מתגייסת לוסיל כוכבת הקברט, וקוף חכם להפליא ורגזן בשם צ'ארלס השייך למדען נעלם, בשיאו של המצוד מתברר שהמפלצת היא בכלל פרעוש ענקי נחמד. הם מחליטים להציל את המפלצת ולעזור לה להימלט מראש העיר שנחוש לשים את ידו עליה על מנת להאדיר את שמו, ברגעים המרתקים של הסרט נפגשים הגיבורים במגדל אייפל הרטוב למרוץ ביניהם על גורלה של המפלצת.
מדבבים

| דמות | מדבב בגרסה הצרפתית | מדבב בגרסה העברית |
| --- | --- | --- |
| לוסיל | ונסה פאראדי | אילנית גרשון |
| פרונקר | מתיו שדיד | ניסו שליו |
| ראול | גד אלמליח | יובל סגל |
| אמיל | פרנסואה קלוזה | ערן מור |
| מוד | לודווין סנייה | רויטל זלצמן |
רב אבהו

רב אבהו (גם: רבבהו) הוא אמורא בבלי בדור השביעי, ערב תקופת הסבוראים, מחכמי ישיבת פומבדיתא. מתלמידיו של רב אשי. בנו הוא רב שמואל בריה דרב אבהו, מראשוני הסבוראים, שמסר הלכה בשמו בתלמוד הבבלי.
שמו וזהותו

בגלל קרבת השם יש רבים שטועים בינו לבין האמורא הארץ-ישראלי בן הדור השלישי, רבי אבהו, תלמידו של רבי יוחנן, שדבריו נפוצים יותר בתלמוד. על פי זה נשתבש הנוסח בתלמוד, ובמקום "רב אבהו" (המעיד על היותו אמורא בבלי) נדפס רבי אבהו, ולכן זהותו כמעט שנשכחה כליל. ועל כן יש שהגיהו במקום שנזכר בו רב אבהו יחד עם רב אשי, "רבי אבא" במקום "רבי אבהו".
צורות כתיב נוספת של השם הן "רבבהו" ו"רבהו" - חיבור בין התואר רב לשם אבהו, כפי שמקובל במספר שמות אצל האמוראים.
תולדותיו

רב אבהו היה תלמידו של רב אשי, ראש ישיבת סורא.
רב אבהו שימש "ראש כלה" - העומד בראש כינוס של ירחי כלה - בישיבת פומבדיתא בראשותו של רפרם.
בנו היה רב שמואל בריה דרב אבהו, מראשוני הסבוראים, שאף הוא מוזכר בתלמוד כבר הפלוגתא של רב אחאי.
מתורתו

בתלמוד הבבלי מסר בנו, רב שמואל, הלכה בשמו.
במחלוקת בהלכות סימני הטריפות בבעלי חיים, נידון מקרה של נקב בריאה של הבהמה, שנמצא לאחר השחיטה במקום שנגע בו השוחט. הדיון הוא, האם יש לייחס את הנקב לציפרניו של השוחט, או שזוהי טריפה, מחלה שגורמת לאיסור אכילת הבהמה אף אם נשחטה כהלכה? בשאלה זו נחלקו הדעות, ורב שמואל הביא הלכה בשם אביו, רב אבהו:
אמר רב שמואל בריה דרב אבהו: אבא - מראשי כלה בישיבתו של רפרם היה, ואמר שתולים את הנקב בנגיעת השוחט, והבהמה מותרת באכילה.
מריה הו

| --- | --- |

הו ב-2018
 לידה:  6 במרץ 1983 (בת 41) טאיפיי, טאיוואן 
 מידע כללי
 שם לידה:  Maria Ting Yu Ho 
 מדינה:  ארצות הברית, טאיוואן 
 השכלה:  אוניברסיטת קליפורניה בסן דייגו 
 ספורט
 ענף ספורט:  פוקר 
 כניסה להיכל התהילה:  היכל התהילה של הפוקר לנשים (2018)
 
מריה הו (באנגלית: Maria Ho; נולדה ב-6 במרץ 1983) היא שחקנית, מנחה ופרשנית פוקר טאיוואנית-אמריקאית אשר נבחרה להיכל התהילה של הפוקר לנשים ב-2018.
ביוגרפיה

הו החלה לשחק פוקר בזמן לימודיה באוניברסיטת קליפורניה בסן דייגו. היא משתתפת קבועה בסבב אליפות העולם בפוקר, והייתה מספר פעמים האישה האחרונה שנשארה בטורניר המרכזי, כאשר סיימה במקום ה-38 ב-2007, במקום ה-27 באליפות אשר התקיימה באירופה ב-2011, במקום ה-77 ב-2014, ואף הגיעה לשולחן הגמר כשסיימה במקום השישי באליפות אשר התקיימה באירופה ב-2017.
הו מופיעה רבות כמנחה ופרשנית במשחקים וטורנירים שונים. היא הנחתה את תוכנית "The Final Table" ב-CBS Sports, משתתפת בסיקורי אליפות העולם בפוקר וסבב הפוקר האירופי, והיא שדרנית קבועה בתוכניות שונות ברשת PokerGO. ב-2019 זכתה בתואר מנחת השנה ב-Global Poker Awards, ושנה לאחר מכן הייתה מועמדת שוב.
ב-2018 נכנסה הו להיכל התהילה של הפוקר לנשים, בשנה הראשונה בה היא הייתה זכאית להיכנס אליו.
ב-2023 זכתה בעונה הראשונה של שעשועון הפוקר Poker After Dark: Game of Gold, ובפרס של כ-450 אלף דולר.
נכון לדצמבר 2023, הו זכתה בסך של כ-4.8 מיליון דולר מטורנירי פוקר, כשמתוכם כ-2 מיליון דולר בסבב אליפות העולם.
הערות שוליים

↑  Brent Harrington,‏ Maria Ho Bags Chip Lead Again with Six Remaining in WSOPE Main Event, באתר PokerNews,‏ 9 בנובמבר 2017 (באנגלית)
↑  Maria Ho Accepts 'Broadcaster of the Year' Award, בעמוד הפייסבוק של מריה הו, 10 בספטמבר 2020 (באנגלית)
↑  Valerie Cross,‏ Lupe Soto & Maria Ho Selected for Women in Poker HoF Class of 2018, באתר PokerNews,‏ 1 במאי 2018 (באנגלית)
↑  Exclusive: ‘Overwhelming in the best of ways’ – Maria Ho wins thrilling finale of Game of Gold, באתר Poker.org, ‏9 בדצמבר 2023 (באנגלית)
רבלה (מקדם לעין)

הרבלה מקדם לעין מוזכרת פעם אחת בתנ"ך והדעות חלוקות האם מדובר במקום נפרד מרבלה בארץ חמת, או באותו מקום.
בתורה

"רבלה מקדם לעין" מופיעה פעם אחת בתנ"ך בתיאור גבולות ארץ ישראל בפרשת מסעי, שם כתוב:
פירוש הפסוק

פירושים שונים נתנו לפסוק. היו שטענו שיש לתקן את הנוסח על פי תרגום השבעים ולקרוא הרבלה (ה פתוחה). אחרים טענו בהתאם לתרגום השבעים שיש לקרוא "הר בלה", ולחפש את המקום בהר או רכס הרים. תרגום יונתן ותרגום ירושלמי מתרגמים את רבלה כ"דפנה" של בניאס.
היו שטענו שיש לקרוא את "הרבלה" בפסוק כתואר של שפם, כלומר מדובר בשפם במחוז רבלה.
היחס לרבלה בארץ חמת

הדיעות חלוקות האם "רבלה מקדם לעין" היא רבלה בארץ חמת. היו שזיהו את "רבלה מקדם לעין" עם רבלה בארץ חמת ובהתאם זיהו את "העין" באזור חמת. אחרים טענו שלא ייתכן שרבלה בארץ חמת, הנמצאת צפונית ללבוא חמת תהיה זהה עם "רבלה מקדם לעין" הנמצאת דרומית ללבוא חמת. בנוסף, הפנו לכך שהתנ"ך מדגיש שוב ושוב שרבלה היא בארץ חמת, ומכאן שסביר שהייתה עוד "רבלה" במקום אחר. המזהים את רבלה בפסוק כשם מחוז של שפם טוענים שרבלה היא רבלה בארץ חמת.
זיהוי

על פי ההקשר בפסוק, רבלה מקדם לעין היא בצפון מזרח ארץ ישראל. היו שזיהו על פי התרגומים הארמיים את "רבלה מקדם לעין" עם הכפר דפנה ההלניסטי שבאצבע הגליל ליד קיבוץ דפנה. על פי הקריאה "הר בלה" היו שזיהו את רבלה בג'בל מניע, 15 קילומטר דרומית לדמשק. אבסביוס מזכיר בהקשר לשם הרבלה בתרגום השבעים את אירביד ויישוב נוסף בעמק יזרעאל ליד לג'ון. היו שזיהו את הרבלה עם "הרבל" או "הרמל" ליד מקורות האורנטוס. המזהים את "רבלה מקדם לעין" עם רבלה בארץ חמת מזהים אותם באותו מקום.
הערות שוליים

↑  ספר במדבר, פרק ל"ד, פסוק י"א
1 2  רבלה 1, אנציקלופדיה מקראית, כרך ז, עמ' 320
↑  לעלית דפנה, דבר, 11 במאי 1939
1 2  Yigal Levin, Numbers 34:2-12, The Boundaries of the Land of Canaan, and the Empire of Necho, Journal of the Ancient Near Eastern Society, Vol. 30, Issue 1, 2006, page 71
↑  Ain, in Dr. William Smith's Dictionary of the Bible:, page 56
↑  יצחק בן צבי, דפנה בארץ דן, העולם, 22 בספטמבר 1939
↑  על דפנה, דבר, 5 במאי 1939
קרסטן ורהולם

ורהולם באליפות העולם באתלטיקה 2017
קרסטן ורהולם (בנורווגית: Karsten Warholm; נולד ב-28 בפברואר 1996) הוא אתלט נורווגי, האלוף האולימפי (טוקיו 2020), 3 פעמים אלוף העולם (לונדון 2017 ודוחה 2019 ובודפשט 2023), שלוש פעמים אלוף אירופה (ברלין 2018, מינכן 2022, רומא 2024) ושיאן העולם בריצת 400 מטר משוכות (45.94 שניות). סגן אלוף העולם באולם (גלאזגו 2024) ופעמיים אלוף אירופה באולם (גלאזגו 2019, איסטנבול 2023) בריצת 400 מטר. ורהולם הוא האצן הראשון שירד מגבול 46 השניות בריצת 400 מטר משוכות.
בשנת 2021 זכה בתואר אתלט השנה בעולם בשנים 2019 ו-2021 זכה בתואר אתלט השנה באירופה.
ביוגרפיה

ורהולם החל את הקריירה הספורטיבית שלו כמתחרה במגוון ענפי ריצה, קפיצות ובקרב עשר.
הוא זכה במדליית זהב בקרב שמונה באליפות העולם באתלטיקה עד גיל 18 שנערכה ב-2013 בדונצק. ב-2014 זכה באליפות נורווגיה בריצת 400 מטר ובריצת 110 מטר משוכות, כמו כן זכה בשלוש מדליות זהב ובמדליית כסף באליפות נורווגיה באולם. באותה שנה הוא סיים עשירי בקרב עשר באליפות העולם באתלטיקה עד גיל 19. ב-2015 זכה במדליית כסף בריצת 400 מטר ובמדליית כסף בקרב עשר באליפות אירופה עד גיל 20. באליפות נורווגיה זכה במדליות זהב בריצת 400 מטר ובריצת 400 מטר משוכות ובמדליות כסף בקפיצה לרוחק ובריצת 110 מטר משוכות.
ביוגרפיה > 2016

ב-2016 זכה שוב במדליות זהב בריצת 400 מטר ו-400 מטר משוכות באליפות נורווגיה. באולימפיאדת ריו דה ז'ניירו ייצג את נורווגיה בריצת 400 מטר משוכות, הוא קבע במוקדמות שיא נורווגיה של 48.49 שניות, אך בחצי הגמר סיים רק רביעי במקצה שלו בתוצאה של 48.81 שניות ולא העפיל לגמר.
לאחר האולימפיאדה החליט להתמקד רק בריצת 400 מטר משוכות.
ביוגרפיה > 2017

ביוני 2017 קבע שיא נורווגי חדש בריצת 400 מטר משוכות, 48.25 שניות.
באליפות העולם זכה במדליית זהב בתוצאה של 48.35 שניות. בתחרות ליגת היהלום ברומא שהתקיימה במאי 2018 שיפר את שיאו ל-47.82 שניות, בתחרות ליגת היהלום בסטוקהולם שיפר את שיאו ל-47.81 שניות ובתחרות ליגת היהלום בלונדון ביולי 2018 שיפר אותו שוב ל-47.65 שניות
ביוגרפיה > 2018 > אלוף אירופה

באליפות אירופה שנערכה בברלין הוא זכה במדליית זהב בתוצאה של 47.64 שניות, לפני יסמאני קופלו מטורקיה (47.81 שניות) ותומאס בר מאירלנד (48.31 שניות) וסיים במקום שמיני בריצת 400 מטר. אל הגמר הוא עלה מהמקום השלישי, כשקבע בשלב חצי הגמר תוצאה של 44.91 שניות.
ביוגרפיה > 2019

בתחרות באולם שנערכה בינואר, ורהולם שבר את שיאו האישי בריצת 400 מטר והקדים את פאבל מסלק, כשקבע תוצאה של 45.56 שניות. באליפות אירופה באולם זכה במדליית זהב בתוצאה של 45.05 שניות, המהווה שיא נורווגי, שיא אליפות והשוואה של השיא האירופי שקבע תומאס שנליבה ממזרח גרמניה ב-1988.
בתחרות ליגת היהלום באוסלו, סיים ורהולם במקום הראשון בריצת 400 מטר משוכות בשיא אירופה ובשיא תחרות חדש של 47.33 שניות. בתחרות ליגת היהלום בלונדון שיפר את השיא וקבע תוצאה של 47.12 שניות. בגמר סבב ליגת היהלום שנערך בבריסל, ורהולם התחרה לראשונה נגד ראיי בנג'מין, שמדורג שלישי בכל הזמנים בריצת 400 משוכות (47.02 שניות) ביחד עם אדווין מוזס. ורהולם ניצח את ראי בנג'מין וזכה בגביע היהלום, לאחר ששבר את שיאו האירופאי ואת שיא ליגת היהלום, וקבע תוצאה של 46.92 שניות, תוצאה שממקמת אותו במקום השני בכל הזמנים, אחרי שיאן העולם קווין יאנג. בנג'מין סיים שש מאיות השנייה אחריו, מה שהעלה אותו למקום השלישי בכל הזמנים ביחד עם עבד א-רחמן סמבא.
באליפות העולם שמר על תוארו כשזכה במדליית זהב בתוצאה של 47.42 שניות.
ביוגרפיה > 2020

בתחרות ליגת היהלום בסטוקהולם שנערכה ב-23 באוגוסט ניצח ורהולם בריצת 400 מטר משוכות בשיא אירופה חדש של 46.87 שניות, זאת על אף שפגע באופן גס במשוכה האחרונה, ובכך התקרב פעם נוספת לשיאו של יאנג, שעומד על 46.78 שניות. שעה וחצי לאחר מכן הוא ניצח גם בריצת 400 מטר, וקבע תוצאה של 45.05 שניות.
ביוגרפיה > 2021

בתחרות ליגת היהלום שנערכה באוסלו שנערכה ב-1 ביולי ניצח ורהולם בריצת 400 מטר משוכות בשיא עולם חדש של 46.70 שניות, שיפור של 8 מאיות לשיא בן 29 השנים של קווין יאנג מארצות הברית (46.78 שניות).
חודשיים לאחר מכן, באולימפיאדת טוקיו, זכה ורהולם במדליית הזהב בריצת 400 מטר משוכות לאחר שקבע שיא עולם חדש של 45.94 שניות, שיפור משמעותי של 76 מאיות השנייה לשיא העולם הקודם בו החזיק. הוא הקדים את ראיי בנג'מין האמריקאי, שקבע גם הוא תוצאה טובה באופן ניכר משיא העולם הקודם (46.17 שניות) ואת אליסון דוס סנטוס הברזילאי (46.72 שניות).
ביוגרפיה > 2022

באליפות העולם שנערכה ביוג'ין, אורגון, ארצות הברית ביולי 2022 סיים שביעי בתוצאה של 48.42 שניות.
ביוגרפיה > 2022 > פעם שנייה ברציפות אלוף אירופה

באליפות אירופה שנערכה במינכן, גרמניה באוגוסט זכה במדליית זהב בריצת 400 מטר משוכות בשיא אליפות חדש של 47.12 שניות, לפני ווילפריד הפי מצרפת (48.56 שניות) ויסמאני קופלו מטורקיה (48.78 שניות).
ביוגרפיה > 2023

באליפות העולם שנערכה בבודפשט, הונגריה באוגוסט 2023 זכה בפעם השלישית במדליית זהב בתוצאה של 46.89 שניות, לפני קיירון מקמאסטר מאיי הבתולה הבריטיים (47.34 שניות) וראיי בנג'מין (47.56 שניות).
ביוגרפיה > 2024

באולימפיאדת פריז זכה במדליית כסף בתוצאה של 47.06 שניות לאחר ראיי בנג'מין (46.46 שניות).
תארים והישגים

ורהולם זכה בשנת 2021 בתואר אתלט השנה בעולם
ורהולם זכה בשנים 2019 ו-2021 בתואר אתלט השנה באירופה
שיאים אישיים > אצטדיון

ריצת 400 מטר: 44.87 שניות (2017)
ריצת 400 מטר משוכות: 45.94 שניות (2021), שיא עולם
שיאים אישיים > אולם

ריצת 400 מטר: 45.05 שניות (2019)
רבלושון

| --- | --- |

 
 מאכלים
 סוג:  גבינה מחלב פרה, גבינה חלבית, גבינה צרפתייה, גבינת חווה, גבינה דחוסה לא מבושלת, גבינה תעשייתית, גבינה מחלב נא 
 אזור מוצא:  סבואה עילית, סבואה 
 מוצא:  צרפת 
 מרכיבים עיקריים:  חלב גולמי, חלב פרה 
 גבינות
 ייצור כולל:  15,797 טונה (נכון ל־2017) 
 תו תקן:  כינוי מקור מבוקר, כינוי מקור מוגן 
 
רבלושון (בצרפתית: Reblochon) היא גבינה צרפתית בעלת קליפה רכה שטופה (גבינות אשר מטופלות מעת לעת במי מלח או בחומרים נושאי עובש) ומבשילה במריחה (של חומרי טעם, ריח, שימור) הגבינה צרפתית הזו מיוצרת באזור האלפיני של סבואה עילית מחלב פרה גולמי (לא מפוסטר). יש לגבינה כינוי מקור מבוקר (AOC) משלה.
מקור

רבלושון יוצרה לראשונה בעמקי Thônes ו-Arly, במסיף Aravis. ת'ונס נותרה מרכז הייצור של הרבלושון. הגבינות עדיין מיוצרות בקואופרטיבים המקומיים. עד 1964 רבלושון יוצרה גם באזורים איטלקיים של האלפים. לאחר מכן, הגבינה האיטלקית נמכרה בכמויות הולכות ויורדות בשמות כמו Rebruchon ו-Reblo alpino .
היסטוריה

רבלושון קיבלה את שמה מהמילה "reblocher" שכאשר היא מתורגמת מילולית פירושה "לצבוט שוב בעטין הפרה". הכוונה היא לנוהג של עצירת חלק מהחלב מהחליבה הראשונה. במהלך המאה ה-14, בעלי האדמות גבו מיסים מחקלאי ההרים לפי כמות החלב שהפיקו עדריהם. לפיכך החקלאים לא חלבו את הפרות במלואן, אלא רק לאחר שבעל הקרקע מדד את התנובה. החלב שנשאר היה עשיר הרבה יותר, ובאופן מסורתי השתמשו בו הרפתנים לייצור גבינה משלהם וגם עבור עצמם.
במאה ה-16 הגבינה נודעה גם בשם "fromage de dévotion" (גבינת דבקות) מכיוון שהיא הוצעה לנזירים הקרטוזיאנים של עמק ת'ונס על ידי החקלאים, בתמורה לברכה של ביתם.
היסטוריה > חוסר זמינות במקומות בעולם

רבלושלן לא זמינה בעיקר בארצות הברית מאז 2004, מכיוון שהיא לא מיוצרת מחלב מפוסטר ולא התיישנה מספיק כדי לעמוד בחוקי הייבוא האמריקאיים הנוגעים לפסטור של גבינה רכה ורכה למחצה. Delice du Jura, גבינה רכה בשלה מפוסטרת, משווקת כקרובת משפחה ותחליף טוב בארצות הברית. ניתן להשתמש גם ב-Preféré de nos Montagnes וב-Raclette כתחליפים.
מאפיינים

רבלושון היא גבינה רכה "שטופה" ומבשילה ב"מריחה" העשויה באופן מסורתי מחלב פרה גולמי (לא מפוסטר). גזעי הפרות הטובים ביותר להפקת החלב הדרוש לגבינה זו הם ה-Abondance, Tarentaise ו-Montbéliarde. מידות הגבינה הן 14 ס"מ רוחב ו-3–4 ס"מ עובי, והיא בעלת מרכז רך עם קליפה שטופה ומשקלה בממוצע 450 גרם. כהוכחה ליישון מיטבי במרתף אוורירי, הקליפה של הגבינה הזו מכוסה בתבנית לבנה עדינה. התקופה האופטימלית לצריכת הגבינה היא בין מאי לבין ספטמבר לאחר שהתיישנה שישה עד שמונה שבועות, אבל היא מצוינת לצריכה כברגם ממרץ עד דצמבר.
לרבלושון טעם אגוזי שנשאר בפה לאחר שהמרכז הרך והאחיד שלו נצרך. היא מצרך חיוני בגרטן סבויארדי עם בייקון ובצל. בשנת 2002 יוצרו 17.4 מיליון ק"ג של רבלושון.
ראו גם

רשימת גבינות
קממבר
טרטיפלט
הערות שוליים

↑  Janet Fletcher (2005-05-04). "French cheeses fall victim to import rules". The San Francisco Chronicle. נבדק ב-2008-10-05. [In] November [2004], the FDA issued a revised statement on soft cheeses from France, enlarging the category to include semi-soft and soft-ripened cheeses. (…) the French government agreed that cheeses defined as soft – a Reblochon, for example, by the new U.S. interpretation – would be considered unsuitable for sale if aged more than 60 days.
↑  Aimee Blume. "Cheese of the Week: Delice du Jura". Evansville Courier & Press. נבדק ב-19 מרץ 2016. {{cite web}}:  (עזרה)
בית חווה רבלושון
מנזר סנט מרי ביורק

| --- | --- |

חורבות כנסיית מנזר סנט מרי
 מידע כללי
 סוג:  מנזר, church ruin 
 על שם:  מרים, אם ישו
 מיקום:  יורק, יורקשייר
 מדינה:  אנגליה
 מפעיל:  York Museums Trust 
 הקמה ובנייה
 תקופת הבנייה:  ?–1088
 תאריך פתיחה רשמי:  1088 
 תאריך פירוק:  1539 
 קואורדינטות:  53°57′44″N 1°05′17″W﻿ / ﻿53.9622°N 1.08796°W﻿ / 53.9622; -1.08796
 www.yorkshiremuseum.org.uk
 he
 
מנזר סנט מרי הוא מנזר בנדיקטיני הרוס ביורק שבאנגליה ואנדרטה רשומה.
היסטוריה

בעבר המנזר היה אחד המנזרים המשגשגים בצפון אנגליה. שרידיו נמצאים במה שמכונה כיום גני המוזיאון של יורק, באתר תלול ממערב לקתדרלת יורק.
הכנסייה המקורית באתר נוסדה בשנת 1055 והוקדשה למלך נורווגיה אולף השני. לאחר הכיבוש הנורמני הכנסייה עברה לרשותו של האציל האנגלו-ברטוני אלן רופוס שהעניק את האדמות לאב המנזר סטפן ולקבוצת נזירים מוויטבי. כנסיית המנזר נוסדה מחדש בשנת 1088 כאשר המלך, ויליאם רופוס, ביקר ביורק בינואר או בפברואר של אותה שנה והעניק לנזירים אדמות נוספות. בשנה שלאחר מכן הוא הניח את אבן היסוד של הכנסייה הנורמנית החדשה והאתר הוקדש מחדש למריה הבתולה. בטקס היסוד השתתפו הבישוף אודו מבאיו והארכיבישוף תומאס מבאיו. הנזירים עברו ליורק מאתר בלסטינגהאם בריידיל בשנות ה-1080 והם מתועדים שם בספריום הדין של 1086. בעקבות מחלוקת ומהומות ב-1132, עזבה קבוצה של נזירים בעלי תודעה רפורמטית כדי להקים את המסדר הציסטרציאני של מנזר הפאונטיינז. בשנת 1137 ניזוק קשות המנזר בשריפה גדולה. ההריסות ששרדו הן מתוכנית בנייה מחדש שהחלה ב-1271 והסתיימה ב-1294.
היסטוריה > מתחם

המנזר משתרע על פני מתחם נרחב מחוץ לחומות העיר, בין בוטהם לנהר אוז. הגבול המקורי כלל תעלה ורצועת אדמה צרה, אך המעגל המוקף חומה נבנה בשנות ה-1260 מעל המנזר של סיימון דה וורוויק; אורך הקירות היה כמעט שלושת רבעי מייל. בשנת 1318 קיבל אב המנזר אישור מלכותי להעלות את גובה החומה ולשנן אותה; קטע של חומה זו עדיין עובר לאורך בוטהם ומריגייט עד לנהר אוז.
שער הכניסה במריגייט והתאורה שלו היוו חלק משורת מבנים שחוברו לכנסיית סנט אולאב הישנה באמצעות קפלה המוקדשת למרי. אף על פי שהעבודה על הקפלה ושער הכניסה החלה בשנת 1314 והושלמה בשנת 1320, המבנים ששרדו הם בעיקר מהמאה החמש עשרה.
מגדל סנט מרי הוא מבנה בפינת מריגייט ובוטהם.
היסטוריה > כנסיית המנזר

כנסיית המנזר מיושרת צפון-מזרח-דרום-מערב, בשל מגבלות השטח. לכנסייה הנורמנית המקורית היה קצה ליטורגי אפסידלי (חצי עיגול) מזרחי, והמעברים הצדדיים שלה הסתיימו באפסיסים, למרות שהם היו מרובעים מבחוץ. הבנייה מחדש החלה בשנת 1270, בהנחייתו של אב המנזר סיימון דה וורוויק, והושלמה במהירות במהלך מסע בנייה בודד של עשרים וארבע שנים, מה שמוכיח על החוסן הפיננסי של המנזר. כנסיית המנזר שהושלמה הייתה 350 רגל (110 מטרים) באורך, כללה ספינה עם מעברים צדדיים, זרועות צולבות צפוניות ודרומיות עם קפלות במעבר מזרחי, וכנסייה עם מעברים. ממזרח לקלויסטר ועל קו הטרנספטים היה פרוזדור המוביל לבית המועצה, לחדר הכתיבה ולספרייה. מעבר לכנסייה היו המטבח, בניין הטירונים והמרפאה. כרוניקת המנזר (שטרם תורגמה במלואה מלטינית) מציינים את מנהלי הפרויקט בשם סיימון דה וורוויק, נזיר מנהל והאומן הבונה הראשי מאסטר סיימון, שכולם עדיין היו בחיים עם השלמת הפרויקט ב-1294.
היסטוריה > בית אב המנזר

ביתו של אב המנזר, שנבנה מלבנים ב-1483, שרד כאחוזת המלך מכיוון שהפך למקום מושבה של מועצת הצפון ב-1539; אב המנזר של סנט מרי והמנזר הופיעו בבלדות ימי הביניים והמודרניות המוקדמות של רובין הוד, כאשר אב המנזר בדרך כלל הוא אויבו של רובין הוד.
באוגוסט 1513 סיפק אב המנזר ארבע תיבות לשימושו של פיליפ טילני, גזבר הצבא האנגלי לפני קרב פלודן. נראה שהמנזר הפך למשרד הנהלת החשבונות של הצבא בצפון, בהשתתפות תומאס מגנוס, ארכידיאקון הרכיבה המזרחית, ושני נזירים של המנזר, ריצ'רד וודה וריצ'רד ריפון.
היסטוריה > הפירוק

סנט מרי, הממסד הבנדיקטיני הגדול והעשיר ביותר בצפון אנגליה ואחד מבעלי האדמות הגדולים ביורק, היה שווה יותר מ-2,000 ליש"ט לשנה, כאשר הוערך בשנת 1539, במהלך פירוק המנזרים תחת הנרי השמיני; הוא נסגר ולאחר מכן נהרס באופן משמעותי. ב-26 בנובמבר 1539 ויתר המנזר על 2,085 פאונד ו-50 נזירים לטובת המלך.
היסטוריה > ספריה

קטלוג מהמאה החמש עשרה מתעד שספריית המנזר הכילה במקור למעלה מ-750 ספרים. כשלושים וחמישה טקסטים מהמנזר קיימים כיום, כולל רק חמישה ספרים מודפסים; אלה כוללים עותק מהמאה ה-15 של Incendium Amoris של ריצ'רד רול.
היסטוריה > ספריה > התנ"ך של האח גרייסון

תנ"ך וולגטה, שנמכר במכירה פומבית באנגליה בשנת 2010, זוהה כרכושו של האח ג'ון גרייסון ממנזר סנט מרי. זהו כרך בגודל אוקטבו (פורמט בינוני) והודפס ב-8 בנובמבר 1526 על ידי טילמן קרבר בפריז. האח גרייסון תועד לראשונה במנזר ב-1528 אך נעדר מרשימת הגמלאים שלו בזמן הפירוק ב-1539.
היסטוריה > ספריה > הכרוניקה האנונימית

The Anonimalle Chronicle היא כרוניקה חשובה מימי הביניים המתארת אירועים היסטוריים מברוטוס האגדי עד 1381. היא נכתבה באנגלו-נורמנית על ידי נזיר אנונימי ממנזר סנט מרי לקראת סוף המאה ה-14. הוא כולל את התיאור המפורט ביותר ששרד של פרלמנט מימי הביניים ותיאור מדויק של מרד האיכרים של 1381; חלקים אלו ככל הנראה נכתבו על ידי עדי ראייה ושולבו מאוחר יותר בכרוניקה. גוף הכרוניקה מברוטוס עד שנת 1307 תואר כגרסה של כרוניקת ברוט, אך ישנם הבדלים ניכרים (למשל, כותב הכרוניקה מגלה עניין בהיסטוריה כנסייתית מוקדמת, מה שלא קיים אצל ברוט). משנת 1307 עד 1333 היא עוקבת אחר המסורת הראשית של ברוט בקפדנות רבה יותר אם כי היא מפגינה עניין בולט בלונדון. לאחר 1333, הכרוניקה הופכת לתיאור עצמאי שנשען כנראה על מקורות שמקורם בלונדון. כתב היד היה ידוע לעתיקנים מהמאה ה-16 פרנסיס ת'ין וג'ון סטאו; שמו מגיע מתיאורו של ת'ין. לאחר מכן הוא עברה בידי בעלים שונים עד שנמצא ברשות משפחת אינג'ילבי מטירת ריפלי ב-1920. הקטע מ-1333 עד 1381 נערך על ידי V.H. Galbraith ופורסם ב-1927. בשנת 1982 הוא נרכש על ידי אוסף ברודרטון, באוניברסיטת לידס. מהדורה חלקית נוספת הופיעה ב-1991 בעריכתם ותרגומם של וונדי צ'יילדס וג'ון טיילור, והיא כוללת את החלקים בין השנים 1307 ל-1334.